87. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ  ΕΜΠΟΡΙΟΥ Αριθ. ΚΙ-1911 της 15/26 Ιουλ. 1982 (ΦΕΚ Β 510) Κατάργηση οργανικών βαθμίδων γενικών διευθύνσεων, θέσεων και βαθμών γενικών διευθυντών και μετατροπή θέσεως γενικού διευθυντή του Ε.Β.Ε.Α., σε θέση ειδικού γραμματέα. Έχοντας υπόψη: 1.Τις διατάξεις του αρθρ. 2 (παρ. 10) του Νόμ. 1232/82 «επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/64 και άλλες διατάξεις» (ΦΕΚ 22/Α΄). 2.Τις διατάξεις της παρ.2 του αρθρ.29 του Νόμ. 1199/81 «περί ρυθμίσεως θεμάτων καταστάσεως κ.λ.π.». 3.Τις διαρθρωτικές απαιτήσεις και υπηρεσιακές ανάγκες των Εμπορικών και Βιομηχανικών Επιμελητηρίων Αθηνών, Πειραιώς και Θεσσαλονίκης, αποφασίζουμε: 1.Η οργανωτική βαθμίδα της Γενικής Διευθύνσεως, η θέση και ο βαθμός του Γενικού Διευθυντή των Εμπορικών και Βιομηχανικών Επιμελητηρίων Πειραιώς και Θεσσαλονίκης, καταργούνται αυτοδίκαια από την ημέρα της δημοσίευσης της απόφασης αυτής στην Εφημερίδα της Κυβερνήσεως. 2.Ο κάτοχος της θέσεως του Επιμελητηρίου Θεσσαλονίκης, που καταργείται, απολύεται αυτοδίκαια κατά την έναρξη της ισχύος της απόφασης αυτής με διαπιστωτική πράξη του κατά νόμο αρμόδιου Οργάνου βεβαιωτική της πραγματικής και συντάξιμης υπηρεσίας. 3.Όλες οι αρμοδιότητες (γενικές - ειδικές) των Γενικών Διευθυντών, των ανωτέρω Επιμελητηρίων, που ασκούσαν κατόπιν εκχωρήσεως από τον Πρόεδρο ή το Διοικητικό Συμβούλιο, μετά την κατάργηση των θέσεων, επανέρχονται στα όργανα αυτά, ενώ οι αρμοδιότητες πού ασκούσαν με βάση τις οργανωτικές διατάξεις των Επιμελητηρίων, περιέρχονται στο Διοικητικό Συμβούλιο. 4.Καταργούνται αυτοδίκαια από την ημέρα  της δημοσίευσης της απόφασης αυτής στην Εφημερίδα της Κυβερνήσεως, οι οργανωτικές βαθμίδες των Γενικών Δ/νσεων και η μία θέση και ο βαθμός Γενικού Διευθυντή του Ε.Β.Ε.Α. Η δεύτερη θέση με τριετή θητεία και με αντιστοιχία 1ου βαθμού, μετατρέπεται αυτοδίκαια σε θέση Ειδικού Γραμματέα με τριετή θητεία της κατηγορίας Β΄ των ειδικών θέσεων μετά τη λήξη της θητείας ή την καθ’ οιονδήποτε τρόπο αποχώρηση του ήδη υπηρετούντος στο Ε.Β.Ε.Α., του οποίου ο διορισμός έγινε μετά την 2110-81, και πληρούται κατά τις ισχύουσες κάθε φορά διατάξεις. Προσόντα διορισμού για την πλήρωση της μετατρεπομένης θέσεως είναι, πτυχίο Ανωτάτης  (Μετά τη σελ. 82, 618(α) Σελ. 82, 619) Τεύχος ΣΤ102-Σελ. 17 Εμπορικά και Βιομηχανικά Επιμελητήρια 14.Β.αα.83-87 Σχολής ημεδαπού Πανεπιστημίου ή ισότιμο πτυχίο Σχολής της αλλοδαπής, μεταπτυχιακός τίτλος σπουδών ενός τουλάχιστον ακαδ. έτους σε θέματα σχετικά με το αντικείμενο της θέσεώς του και αρτία γνώση   δύο   εκ   των   γλωσσών  Αγγλικής,  Γαλλικής, Γερμανικής ή Ιταλικής και ικανή διοικητική πείρα προσηκόντως αποδεικνυόμενα. 5.Όλες οι αρμοδιότητες (γενικές – ειδικές) των καταργουμένων βαθμίδων των Γενικών Δ/νσεων και της θέσεως Γενικού Διευθυντή, περιέρχονται στη μετατρεπομένη θέση του Ειδικού Γραμματέα. 6.Κατά τα λοιπά εφαρμόζονται οι διατάξεις του αρθρ. 2 του Νόμ. 1232/82. 